《送贡师泰尚书入闽，发盐粮供北军》
元代·张昱

尚书奉诏趋闽省，天子深为饷运忧。使者频来大明殿，亲军犹驻武安州。

浮烟压地朝添灶，明月笼沙夜唱筹。驿路海棠迎马首，春光难为使君留。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。